שכונה על הגובה (סרט)

שכונה על הגובה (באנגלית: In the Heights) הוא סרט דרמה מוזיקלי אמריקאי, המבוים על ידי הבמאי ג'ון מ. צ'ו עם תסריט מאת קיארה אלגריה הודס ומבוסס על מחזמר באותו השם מאת הודס ולין-מנואל מירנדה שעלה לבימות בשנת 2007. בסרט מככבים אנתוני ראמוס, קורי הוקינס, לזלי גרייס, מליסה באררה, אולגה מרדיז, דפני רובין-וגה, גרגורי דיאז הרביעי, סטפני ביאטריס, דשה פולנקו וג'ימי סמיץ.

הסרט עלה לאקרנים בבכורה עולמית בפסטיבל הסרטים טרייבקה ב-9 ביוני 2021, ולאחר מכן עלה לאקרנים בבתי קולנוע נבחרים שנפתחו בכפוף למגבלות שהוטלו בעקבות התפרצות מגפת הקורונה בארצות הברית ב-11 ביוני 2021, תחת הפצתם של אולפני האחים וורנר. הסרט אף עלה לשידור בשירות הזרמת המדיה "HBO Max" באותו היום. בישראל, הסרט עלה לאקרנים ב-1 ביולי 2021.

תקציר העלילה
עלילת הסרט מתרחשת בשכונת וושינגטון הייטס, שם תושבי הקהילה הלטינית התוססת מוצאים את עצמם על פרשת דרכים – אוסנאבי הצעיר חולם לעזוב את השכונה ולפתוח בר על חופי הים הקריבי; גאוות השכונה, נינה, מתאהבת בחבר ילדותה, בני, אבל פוחדת לאכזב את אביה ולספר לו שפרשה מהלימודים ובגלל זה חזרה לשכונה; ונסה, שבה אוסנאבי מאוהב, מתקשה למצוא דירה ולהציל את סלון היופי בו היא עובדת; ומעל לכל הלבטים והספקות, בשכונה פושטת שמועה שאחד מבניה זכה בהגרלת לוטו.

צוות השחקנים
 אנתוני ראמוס – אוסנאבי דה לה וגה
 קורי הוקינס – בני
 לזלי גרייס – נינה רוזאריו
 אריאנה גרינבלט – נינה, בצעירותה.
 אריאנה ס. גומז – נינה, בגיל 12.
 מליסה באררה – ונסה
 אולגה מרדיז – אבואלה קלאודיה
 דפני רובין-וגה – דניאלה
 גרגורי דיאז הרביעי – סוני דה לה וגה
 סטפני ביאטריס – קרלה
 דאשה פולנקו – קוקה
 ג'ימי סמיטס – קווין רוזאריו
 לין-מנואל מירנדה – מר פירגוארו
 מארק אנתוני – מר דה לה וגה
 נואה קטאלה – גרפיטי פיט

הפקה
פיתוח
ב-7 בנובמבר 2008, הודיעו סרטי יוניברסל כי בכוונתם לעבד את המחזמר "שכונה על הגובה" כסרט עלילתי שייצא לאקרנים בשנת 2011. את הסרט היה מיועד לביים קני אורטגה, וצילומי הסרט התעתדו לצאת לדרך בקיץ 2011. עם זאת, במרץ 2011, דווח על ביטול הפקת הסרט. בינואר 2012, הצהיר לין-מנואל מירנדה כי הפקת עיבוד קולנועי למחזמר שוב נמצא בתהליכי משא ומתן. במאי 2016, הוכרז כי מירנדה יפיק את הסרט יחד עם הארווי ויינסטיין. ב-10 ביוני 2016, הוכרז שהבמאי ג'ון מ. צ'ו נשכר למלאכת בימוי העיבוד הקולנועי למחזמר. בעקבות הטענות רבות על התנהלותו המינית שהופנו נגד ויינסטיין, זכויות ההפקה שלו בוטלו, ובסופו של דבר, הזכויות על הפקת הסרט הוצעו במכירה פומבית ונמכרו לאולפני האחים וורנר תמורת 50 מיליון דולר.
ליהוק
באוקטובר 2018, נודע שאנתוני ראמוס לוהק לתפקיד שטרם פורסם, ומאוחר יותר התברר שמדובר בדמותו של אוסנאבי דה לה וגה. בינואר 2019, דווח על ליהוקו של קורי הוקינס לדמותו של בני. באפריל 2019, נודע על ליהוקם של ג'ימי סמיץ', מליסה באררה, לזלי גרייס, אולגה מרדיז, גרגורי דיאז, דפני רובין-וגה, סטפני ביאטריס ודשה פולנקו. ביוני 2019, נודע על ליהוקם של מארק אנתוני ולין-מנואל מירנדה לצוות השחקנים.
צילומים
צילומי הסרט החלו ב-3 ביוני 2019 בניו יורק סיטי.

הפצה
הסרט עלה לאקרנים בבכורה עולמית במהלך פסטיבל הסרטים טרייבקה ב-9 ביוני 2021, ולאחר מכן עלה לאקרנים ברחבי ארצות הברית בבתי קולנוע נבחרים שנפתחו בכפוף למגבלות שהוטלו בעקבות התפרצות מגפת הקורונה ב-11 ביוני 2021, וכן אף עלה לשידור בשירות הזרמת המדיה של "HBO Max" באותו היום. בישראל, הסרט עתיד לעלות לאקרנים ב-1 ביולי 2021.

במקור, הסרט התעתד לעלות לאקרנים ב-26 ביוני 2020, אך תאריך עלייתו לאקרנים נדחה ל-18 ביוני 2021 בעקבות מגפת הקורונה בארצות הברית וסגירת בתי הקולנוע, ולאחר מכן הוקדם בשבוע.

 פרסים ומועמדויות 
פרסתאריךקטגוריהזוכים/מועומדיםתוצאהסימוכיןפרסי ההשפעה של קואליציית המדיה ההיספנית הלאומית28 בנובמבר 2020פרס אימפקט וחזוןשכונה על הגובהפרסי איגוד מבקרי הקולנוע של הוליווד (פרסי אמצע עונה)1 ביולי 2021הצילום הטוב ביותרהשחקן הטוב ביותראנתוני ראמוסהשחקנית הטובה ביותרמליסה בררהשחקן המשנה הטוב ביותרקורי הוקינסג'ימי סמיטסשחקנית המשנה הטובה ביותרלזלי גרייסאולגה מרדיזיוצר הסרטים הטוב ביותרג'ון מ. צ'והתסריט הטוב ביותרקיארה אלגריה הודספרסי המוזיקה במדיה של הוליווד17 בנובמבר 2021הסרט הטוב ביותר בנושא מוזיקה - ביופיק או מוזיקלישכונה על הגובהשיר מקורי - ביצוע על המסךאנתוני ראמוס, לזלי גרייס ומארק אנתוני (עבור "Home All Summer")אגודת מבקרי הקולנוע של דטרויט6 בדצמבר 2021התסריט המעובד הטוב ביותרקיארה אלגריה הודסהשימוש הטוב ביותר במוזיקהשכונה על הגובהפרס גלובוס הזהב9 בינואר 2022השחקן הטוב ביותר - מחזמר או קומדיהאנתוני ראמוס פרס העגבנייה המוזהבת31 בינואר 2022סרט המחזמר והמוזיקה הטוב ביותרשכונה על הגובהפרסי גילדת המאפרים ומעצבי השיער19 בפברואר 2022עיצוב השיער העכשווי הטוב ביותר - סרט קולנועבטסי רייס, ולרי ולז, אנמרי בראדלי-שרון, דידרה האריספרסי איגוד מבקרי הקולנוע של הוליווד27 בפברואר 2022הסרט הקומדיה/מוזיקלי הטוב ביותרשכונה על הגובה פרסי Black Reel 28 בפברואר 2022ביצועים פורצי דרך יוצאי דופן, גבראנתוני ראמוסתסריט יוצא מן הכלל, עיבוד או יצירה מקוריתקיארה אלגריה הודס אנסמבל מצטייןברנרד טלסי, טיפאני קנפילד ליטל ציון מקורי יוצא מן הכללאלכס לקמואר, ביל שרמן וגרג וולס תסריט ראשון יוצא מן הכללקיארה אלגריה הודס צילום מצטייןאליס ברוקס עיצוב הפקה יוצא מן הכללנלסון קואטס  פרסי הצטיינות של ADG בעיצוב הפקה5 במרץ 2022מצוינות בעיצוב הפקה לסרט עכשווי פרסי גילדת מעצבי התלבושות10 במרץ 2022מצוינות בקולנוע עכשווימיטשל טראוורספרס איגוד המלהקים של אמריקה23 במרץ 2022סרט עם תקציב גדול - קומדיהברנרד טלסי, טיפאני ליטל קנפילד, כריסטיאן שרבונייהפרס גראמי3 באפריל 2022הפסקול הטוב ביותר עבור מדיה חזותיתאמנים שונים  פרסי אימג'ן 29 באוקטובר 2022הסרט הטוב ביותרשכונה על הגובההשחקן הטוב ביותר - סרטאנתוני ראמוסהשחקנית הטובה ביותר - סרטלזלי גרייס

קישורים חיצוניים





ביקורות




הערות שוליים

קטגוריה:HBO Max: תוכן מקורי
קטגוריה:ניו יורק בקולנוע
קטגוריה:סרטי 2021
קטגוריה:סרטי דרמה אמריקאיים
קטגוריה:סרטי דרמה רומנטית
קטגוריה:סרטי האחים וורנר
קטגוריה:סרטים מבוססי מחזות זמר
קטגוריה:סרטים מוזיקליים אמריקאיים
קטגוריה:סרטים שיציאתם נדחתה בעקבות מגפת הקורונה
קטגוריה:סרטי ג'ון מ. צ'ו